



Koper, 18.5.2020

Del.št.: 40/2020

*Zadeva: Vabilo na sestanek*

Spoštovani člani in potencialni člani!

**Sekcija za gostinstvo in turizem pri OZS** se v teh tednih sooča z najbolj odgovorno nalogo v zgodovini svojega obstoja. Zastopati in zaščititi najbolj prizadeto panogo, ki je zaradi izbruha epidemije postavljena ob rob preživetja, je zelo zahtevno. Ker pa se v obrtno-podjetniškem zborničnem sistemu zavedamo, da se kot vaša reprezentativna organizacija moramo postaviti v bran svojih članov, se tako s številnimi ukrepi borimo, da vam pomagamo ublažiti posledice krize, ki jo je povzročila epidemija s koronavirusom.

**Z namenom vas pobliže seznaniti z aktivnostmi Sekcije za gostinstvo in turizem OZS v času korona krize in prisluhniti vašim morebitnim predlogom kako bi najbolje podprli panogo gostinstva in turizma, vas vabimo na sestanek**

**v ponedeljek 25. maja 2020 ob 10.00 uri,
v zeleno dvorano Obrtniškega doma Koper, Staničev trg 1 (pritličje)**

Na srečanju bodo podrobneje predstavljeni predlogi OZS za sestavo 3. mega korona zakona, trenutni zaščitni ukrepi NIJZ in nadaljnje aktivnosti Sekcije za gostinstvo in turizem pri OZS.

Vsakega uspeha Obrtno-podjetniške zbornice in območnih zbornic, ste deležni tudi subjekti, ki pa niste člani te organizacije. V trenutnem kriznem obdobju, se je celotni obrtno-zbornični sistem zavzemal, da svojim članom zagotovi potrebno podporo. Tako so aktivno delovale vse službe sekcij, svetovalna služba, ki pokriva področja od finančne pa vse do delavnopravne zakonodaje in celotno vodstvo zbornice s predsednikom na čelu. Brez podpore in zastopanja Obrtno-podjetniške zbornice Slovenije bi malo obrtništvo in podjetništvo utrpelo še večjo škodo. Bili smo glas vseh malih in velikih obrtnikov in podjetnikov.

Glede na to, da se tako Obrtno-podjetniška zbornica Slovenije kot tudi vse območne zbornice, tako v teh časih kot tudi pri vsaki problematiki, maksimalno angažirajo v prid svojih članov, menimo, da članstvo v zbornici ne sme bit več pod vprašajem. Prav zaradi še večjega vpliva, ki bi ga zbornica imela ob povečanju članstva, vabimo vse, da se nam pridružite.

Izpolnjeno in podpisano pristopno izjavo, ki vam jo pošiljamo v prilogi lahko oddate na sestanku ali pa jo z original podpisom pošljete na naslov OOZ Koper, Staničev trg 1, 6000 Koper.

**Zaradi ukrepov in priporočil s strani NIJZ , je število mest omejeno, zato vas prosimo, da vaš prihod čimprej sporočite na tel. 041/725-125 ali na e-naslov:** **andreja.kozlovic@ozs.si**

**Na sestanku je obvezna uporaba maske in razkuževanje rok ob prihodu v prostor.**

Vabimo vas, da si vzamete čas in se sestanka udeležite. Združeni smo močnejši.

Vse dobro in lep pozdrav,

 Predsednik sekcije Predsednik sekcije za gostinstvo in
gostincev in živilcev OOZ Koper turizem pri OZS
 Bojan Cepović, l.r. Blaž Cvar, l.r.
